HDTV je systém televízneho vysielania poskytujúceho niekoľkonásobne vyššie rozlíšenie obrazu a teda aj vyššiu obrazovú kvalitu než tradičné formáty PAL, SECAM alebo NTSC. Naviac je signál HDTV prenášaný digitálne, takže nestráca kvalitu. Existujú tri hlavné formáty HDTV: najkvalitnejšie 1080p, stredne kvalitné 1080i a najmenej kvalitné 720p. Všetky zachovávajú pomer obrazu 16:9. Pre HDTV vysielanie sa najčastejšie používa kompresný formát MPEG-2, ktorý značne znižuje nároky na prenosové kapacity. Výhody HDTV oproti bežnému vysielaniu: vyššia obrazová kvalita, žiadne rozmazané obrázky, žiadny šum, širokouhlý formát obrazu 16:9, teda ako v kine, realistickejšie farby, možnosť sledovať programy na obrazovkách s vyššími uhlopriečkami, kvalitnejší zvuk (Dolby Digital 5.1).